钦定古今图书集成/历象汇编/乾象典/第004卷 > 礼记 > 礼器
## 钦定古今图书集成/历象汇编/乾象典/第004卷 > 礼记 > 礼器

礼也者，合于天时，设于地财，顺于鬼神，合于人心，理万物者也。是故天时有生也，地理有宜也，人官有能也，物曲有利也。故天不生，地不养，君子不以为礼，鬼神弗飨也。

〈陈注〉“合于天时，天时有生也”，谓四时各有所生之物，取之当合其时。“设于地财，地理有宜也”，谓设施行礼之物，皆地之所产财利也。然土地各有所宜之产，不可强其地之所无。如此，自然顺鬼神，合人心，而万物各得其理也。